[Video] Facebook herenig susters ná meer as 60 jaar‘n Skermskoot uit die video. Die Irish Examiner berig Lesley Fagan van Ierland het in Oktober 2015 gelees van ŉ Chinese tweeling wat by geboorte geskei is en later danksy Facebook herenig is. Lesley (64) se ouer suster is nog voor haar geboorte vir aanneming afgestaan. Lesley het ŉ inskrywing op Facebook gemaak wat die aandag van twee genealoë getrek het. Die genealoë het Lesley se suster in minder as ŉ week opgespoor. Joan Crawford-Murray (67) van Australië het nie eens geweet sy het ŉ suster voordat Lesley kontak gemaak het nie. Lesley het in 1989 vasgestel sy het ŉ halfsuster. Die twee susters het mekaar Dinsdag vir die eerste keer by die Dublin-lughawe ontmoet en die hartroerende oomblik is deur die Dublin Gazette op video vasgevang. Joan en haar gesin gaan nou vir 20 dae by Lesley en haar gesin kuier om mekaar beter te leer ken.